Ies la iveală dezvăluiri șocante în scandalul legat de disputa privind șefia PMP, motivul pentru care Biroul Electoral Central (BEC) a refuzat să valideze alianța Dreapta Unită, formată de USR, PMP și Forța Drepte. Un vicepreședinte PMP a postat o înregistrare audio halucinantă, în care Cristian Diaconescu le explică membrilor formațiunii că a negociat cu Marcel Ciolacu, dar și cu președintele Klaus Iohannis o eventuală coaliției și dă asigurări că "totul este în regulă și la PSD, și la Cotroceni".
În înregistrarea audio în care pare să fie vocea lui Cristian Diaconescu, cel care-și revendică șefia PMP, acesta îi ironizează pe membrii PMP care ar fi tentați să migreze spre PSD sau AUR: "Vă garantez că cel puțin la ușa clanței (?!) veți putea să vă agățați, CĂ MAI MULT NU VEȚI PUTEA!"